𝐊𝐎𝐌𝐔𝐍𝐈𝐃𝐀𝐃𝐄    𝐈𝐇𝐀 𝐒𝐔𝐊𝐔 𝐅𝐀𝐓𝐔𝐌𝐀𝐊𝐄𝐑𝐄𝐊 𝐏𝐎𝐒𝐓𝐔 𝐀𝐃𝐌𝐈𝐍𝐈𝐒𝐓𝐑𝐀𝐓𝐈𝐕𝐔  𝐒𝐎𝐈𝐁𝐀𝐃𝐀 𝐎𝐅𝐈𝐒𝐈𝐀𝐋𝐌𝐄𝐍𝐓𝐄  𝐀𝐒𝐄𝐒𝐔  𝐎𝐍𝐀 𝐄𝐋𝐄𝐓𝐑𝐈𝐒𝐈𝐃𝐀𝐃𝐄
<pre>Dìli 20 Abril 2023 : Prezidente Eletrisidade de Timor-Leste, Empresa Pública (EDTL,E.P.) Dr.Paulo da Silva akompaña husi Ekipa tékniku G-JPITV EDTL,E.P. no EDTL munisípiu  Manatuto  hamutuk ho autoridade lokal  Kuarta-feira semana ne'e Halakan enerjia elétrika bá komunidade iha suku Fatumakerek, Munisípiu Manatuto
</pre>
<p>Administrador  Postu Soibada hateten :
"Agardese bà Prezidente EDTL.EP  no estrutura tomak ne'ebè tau atensaun bà suku Fatumakerek, Samoro, no Manufahi ne'ebè iha àrea rural hodi hetan eletrisidade  hanesan mòs ho suku sira seluk."
Xefe Suku  Samoro hodi komunidade nia naran 
"Hato'o agradese bà Governu  da Ualu  liu husu EDTL,E.P. hodi lori naroman mai ami iha Suku Samoro, Fatumakerek, manufahi durante okupasaun indonezia la asesu enerjia elètrika, maibè ohin loron konsegue hetan duni naroman."
Prezidente Komisaun Ezekutiva EDTL,E.P. Dr. Paulo da Silva hateten ohin marka istoria foun iha suku 3 hanesan (Fatumakerek, Samoro, no Manufahi) tanba povu hetan ona Naroman,durante tinan naruk nia laran moris deit iha nakukun laran. Ohin EDTL mai ofisialmente halakan eletrisidade
</p>
<pre>Dr. Paulo mós husu bá komunidade hotu atu kontinua tau matan bá obra /ajuda halo kontrolu bá obra implementasaun ne’e, hodi  dezenvolvimentu iha suku  ne’e lao ho diak liu tan.  Aleinde prezidente  hateten  Suku Fatumakerek, Samoro no Manufahi EDTL EP sei fó gratuita  hodi uja eletrisidade gratuita durante fulan 6, EDTL sei monta kontador prepagu nune'e komunidade suku mós bele kontribui selu eletrisidade, hodi sustenta kombustivel tanba jeradór iha sentru eletrika Betano no Hera gasta kombustivel ne'ebé bo'ot. Nune’e husu atu uja enerjia elétrika  wainhira presiza.  
</pre>
<p>No Ikus liu husu ba autoridade lokal sira atu hatama proposta ba aldeia sira ne'ebe mais remotas atu  nune'e EDTL hatama iha planu hodi distribui  solar panel ba komunidade hirak ne'e atu sira mos bele hetan naroman eletrisidade nian.
</p>
Implementasaun Projetu Eletrifikasaun Nasionál (PEN) pakote 34 iha Tasi-Fatin-Fatumakerek  Postu administrativu  Soibada, Munisìpiu Manatuto ho distânsia liña media tensaun (MT) 10,85KMS k no liña baixa tensaun (BT) 6,5KMS  inklui instasaun transformador, óbra refere gasta orsamentu dolár amerikanu $ 510,624.00 no benifisia uma-kain 200. Enkuantu óbra ne’e implementa husi kompaña Rizena Oulale Unip. Lda.
EDTL, E.P
<a rel="nofollow" class="external text" href="https://www.facebook.com/EDTLEP2021/posts/pfbid0N74EBmoGdHskKDJpwUTRQgJvS4Fg7M9FnDC8pG6vg3W2VjEtLzHVU4vcT4kAL9Trl">EDTL, E.P</a>